open-index/open-wikipedia-markdown huggingface dataset:
Samar (øy)

**Samar** er den østligste øya i øygruppen Visayas i Filippinene.

Samar har et areal på 13&nbsp;080 km² og et folketall på knapt 1,1 million. Den mest folkerike byen, Catbalogan, med i underkant av 100&nbsp;000 innbyggere, ligger på vestsiden av øya. Landskapet er kupert, med en opptil 800 meter høy fjellrygg som går langs midten av øya i retning nord-sør. Gruvedrift etter kobber og jernmalm, samt fiskeri og skogbruk er hovednæringer på øya.

Sørvestdelen av øya ligger øst for øya Leyte. Mellom de to øyrne går det inntil to kilometer trange San Juanico-sundet. Sambandet mellom de to øyene går over den 2&nbsp;160 meter lange San Juanico-brua. Sør for Samar er Leytebukta. San Bernardino-sundet skiller nordvestspissen av Samar fra Bicol-halvøya på øya Luzon. Østkysten av Samar vender mot Stillehavet.

Den spanske sjøfareren Ruy Lopez de Villalobos og mannskapet hans var de første europeerne på Samar.
  
Dagene 7. og 8. november 2013 herjet tyfonen Haiyan Samar, særlig sørdelen ble sterkt rammet. Etter tyfonen Hagupit (også kjent som tyfonen Ruby på Filippinene) 6. og 7. desember 2014 ble det meldt om 21 omkomne på Samar.
Samar

**Samar** kan sikte til:

*Samar (øy), en filippinsk øy
*Samar (provins), en filippinsk provins
*Samar (navn), et arabisk kvinnenavn
Aljaksandr Milinkjevitsj

**Aljaksandr Uladzimiravitsj Milinkjevitsj** (belarusisk: Алякса́ндр Уладзі́міравіч Мілінке́віч; født 1947) er en belarusisk politiker og fysiker. Ved presidentvalget i Belarus den 19. mars 2006 var han kandidaten til en bred koalisjon av opposisjonsgrupperinger til å utfordre styret til den sittende presidenten, Aleksandr Lukasjenko.

Milinkjevitsj ble født den 25. juli 1947 i Hrodna, i Den hviterussiske sosialistiske sovjetrepublikk. Bestefaren var aktivist i den belarusiske nasjonalbevegelsen etter den russiske revolusjonen. I 1969 ble han ferdig med en utdanning i fysikk ved det pedagogiske instituttet i Hrodna. I 1976 forsvarte han doktorgraden i fysikk om temaet kraftige laserimpulser ved universitetet i Hrodna. Etterpå jobbet han ved fysikkinstituttet til Det belarusiske vitenskapsakademiet.

I 2005 ble det gjort mye arbeid for å samle opposisjonen i Belarus om en kandidat som kunne utfordre styret til president Lukasjenko ved neste presidentvalg. Den 2. oktober 2005 møttes 900 delegater fra mange opposisjonsbevegelser i Minsk for å velge en slik kandidat, og valget falt på Milinkjevitsj. Det var også to andre motkandidater til Lukasjenko, men Milinkjevitsj sitt kandidatur ble likevel støttet av størstedelen av opposisjonsbevegelser i landet. Valget ble avholdt den 19. mars 2006.

## Referanser


## Eksterne lenker
*
Peder Jacobsen (1888–1967)

**Peder Nikolai Leier Jacobsen** (1988–1967) var en norsk fiskebonde, verftsarbeider og politiker (Arbeiderpartiet) fra Sandtorg/Harstad. Han var stortingsrepresentant for Troms i fire perioder fra 1945 til 1961. Han var også ordfører i heimkommunen i 10 år, og formann i småbrukarlaget.

Jacobsen var aktiv fisker fra 14 års alder. I 1911 dro han til USA, der han arbeidde som skipsbygger. Tilbake i Norge i 1919 overtok han farsgården på Vollstad, som han dreiv i kombinasjon med fiske og skipsbyggeri. Han blei medlem av Sandtorg kommunestyre i 1923, og han var kommunens ordfører fra 1935 til 1951 (med unntak av krigsåra 1941–45). Han var medlem av Troms fylkesting i ordførerperioden. 

Han blei første vararepresentant til Stortinget ved valget høsten 1945. Representanten Søren Berg Sørensen Moen blei etter kort tid sjuk, og Jacobsen møtte for ham fra 4. desember. Fra Moens død 16. mai 1946 var Jacobsen fast representant. Han blei så valgt inn ved de tre påfølgende valga og satt på Stortinget til 1961. Han var medlem av landbrukskomiteen i alle periodene. Høsten 1955 var komiteen på reise i Sovjet, og Jacobsen publiserte sine inntrykk fra denne reisa.

Jacobsen var formann i Sør-Troms Arbeiderparti fra 1922 til 1936 og styremedlem både før og etter dette. Han var formann i Norsk Bonde- og Småbrukarlag fra 1956 til 1963. Han var også medlem av ei rekke offentlige komiteer og utvalg. Han fikk Harstad bys fortjenestemedalje i 1966.
## Referanser


## Eksterne lenker
*
Jarl Øverby

**Jarl Henning Øverby** (født 15. mai 1969) er en norsk forretningsmann og tidligere bandyspiller for Stabæk. Han er sju ganger norgesmester i bandy. Øverby har arbeidet i ca. tjue år i ulike IKT-selskaper og er utdannet siviløkonom ved BI fra 1994. Øverby er konsernsjef i NetNordic.

## Idrettskarriere
Jarl Øverby har spilt 13 sesonger for Stabæk i bandy. Han var spillende trener i sesongene 95/96 og 96/97. Øverby har spilt 52 A-landskamper for Norge og spilte på laget som vant bronse i VM 1993. Han scoret ett mål i bronsefinalen i seieren 5-3 mot Finland. Øverby var også med på VM-lagene frem til og med 1999.

Jarl Øverby var konstituert som styreleder i Stabæk Fotball fra oktober 2011 til mars 2012. Perioden var kjennetegnet av stor turbulens på grunn av en mye omtalt overgangssak (Veigar Páll Gunnarsson fra Stabæk til Vålerenga), kostnadsnedskjæringer og flytting fra Telenor Arena.

## Meritter
* VM-bronse, VM 1993, 4 bronsemedaljer i E-cup for Stabæk
* 7 NM titler i tillegg til flere seriemesterskap
* 13 sesonger for Stabæk Bandys eliteserielag

## Referanser




## Eksterne lenker
*  Spillerprofil (trolig ufullstendig) på www.bandysidan.nu/ibdb/ Besøkt 28. november 2013.
Tinglysingsloven

**Lov om tinglysing** av 7. juni 1935 er en norsk lov som regulerer tinglysing.

## Lovens oppbygging
* Kapittel 1: tinglysingsmyndighetene (Statens kartverk, løsøreregisteret osv.)
* Kapittel 2: fremgangsmåten ved tinglysing (dagbok, grunnbok, nektelse av tinglysing, anke-regler osv.)
* Kapittel 3: tinglysing som gjelder fast eiendom
* Kapittel 4: tinglysing som ikke gjelder fast eiendom (løsøre, utlegg osv.)
* Kapittel 5: Forskjellige bestemmelser (erstatning for tinglysingsfeil, fristberegninger, osv.)

## Eksterne lenker
* Tinglysingsloven hos Lovdata
Den grønne sykkelen

***Den grønne sykkelen*** (originaltittel: *Wadjda*) er en saudiarabisk-tysk dramafilm fra 2012 regissert av Haifaa al-Mansour.

Filmen var den første spillefilmen som i sin helhet ble spilt inn i Saudi-Arabia, og ble forbudt i hjemlandet. Filmen vant flere filmpriser, og ble nominert til priser som BAFTA for beste fremmedspråklige film og Amandaprisen 2014 for beste utenlandske film. Filmen ble Saudi Arabias første kandidat til Oscar for beste fremmedspråklige film. 

## Handling
Wadjda, en livlig 10 år gammel saudiarabisk jente som bor i hovedstaden Riyadh, ønsker å eie en grønn sykkel som hun legger merke til når hun passerer en butikk hver dag på vei til skolen. Hennes bestevenn Abdullah har sykkel, og Wajdja drømmer om å kunne sykle om kapp med ham. Men i Saudi-Arabia ansees sykling for å være upassende for jenter. Wadjdas mor nekter også å kjøpe en sykkel til Wadjda, selv om datteren tidligere har fått vestlige produkter som Playstation og kassetter med vestlig rock. På hjemmebane er Wadjdas mor ellers svært bekymret for om ektemannen, Wadjdas far, kommer til å finne seg en hustru nummer to på grunn av at Wadjdas mor ikke har født ham noen sønn.

Wadjda forsøker å tjene penger til en sykkel på egen hånd. Hun begynner først å kjøpe og selge kassetter med vestlig rockemusikk, men blir avslørt og må slutte med denne geskjeften.

Deretter melder hun seg inn i en koranklubb på skolen, for å kunne delta i en koranresiteringskonkurranse der det er satt opp en stor pengepremie. Samtidig blir to andre jenter kalt inn til rektor fordi de har pyntet seg med neglelakk og tegnet «tatoveringer» på hverandres ankler med tusj. Jentene forventer at Wadjda skal ta dem i forsvar, men hun er så oppsatt på å vinne konkurransen at hun ikke vil risikere sitt nye image som sterkt gudfryktig, derfor sier hun ingenting.

Wadjda vinner koranresiteringskonkurransen, og sjokkerer både lærerne og medelevene når hun kunngjør at hun vil kjøpe en ny sykkel for alle pengene hun vant. Rektor setter foten ned, og donerer i stedet prispengene til formål i Palestina. Wadjda blir knust over at hun heller ikke denne gangen klarte få nok penger til den grønne sykkelen.

På hjemmebane viser det seg at Wadjdas far har gjort alvor av planene om å inngå et ekteskap nummer to. Wadjda forsøker så godt hun kan å trøste moren sin. Moren tar henne da med ut på gårdsplassen, og der står det Wadjda har drømt om: moren har kjøpt den grønne sykkelen til henne. Filmen slutter med at Wajdja sykler nedover Riads hovedgate og inn i fremtiden.

## Rolleliste
* Reem Abdullah som Wadjdas mor
* Waad Mohammed som Wadjda
* Abdullrahman Al Juhani som Abdullah
* Sultan Al Assaf som Wadjdas far
* Ahd Kamel som frøken Hussa
* Ibrahim Al Mozael som innehaveren av en leketøysbutikk
* Nouf Saad som koranlæreren
* Rafa Al Sanea som Fatima
* Alanoud Sajini som Fatin
* Rehab Ahmed som Noura
* Dana Abdullilah som Salma
* Mohammed Zahir som sjåføren Iqbal

## Referanser


## Eksterne lenker
* 
*
Nordisk mesterskap i troppsgymnastikk for junior 2004

**Nordisk mesterskap i troppsgymnastikk for junior 2004** ble arrangert 24. april 2004, i Reykjavík på Island. Dette mesterskapet var for klubblag, ikke for landslag. 

Konkurranseformen var *TeamGym*, slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix

## Resultater, level 2

## Eksterne lenker
* DGF - TeamGym - Junior Nordisk Mesterskab 2004 - 24/4-2004
Gjeldsbrevlova

**Lov om gjeldsbrev** av 17. februar 1939, også kjent som **gjeldsbrevlova**, (forkortet **gbl.**) er en norsk lov som regulerer gjeldsbrev.

## Lovens oppbygging
* Kapittel 1: alminnelige regler
* Kapittel 2: omsetningsgjeldsbrev
* Kapittel 3: enkle gjeldsbrev
* Kapittel 4: innskuddsbøker
* Kapittel 5: overgangsregler
* Kapittel 6: endringer i andre lover

## Eksterne lenker
* Gjeldsbrevlova hos Lovdata
Hans Stavrand

**Hans Nikolai Stavrand** (1894–1980) var en norsk fiskerbonde og politiker (Venstre) fra Sandtorg utenfor Harstad. Han var stortingsrepresentant for Troms i tre perioder fra 1950 til 1961.

Stavrand hadde yrkesbakgrunn som sesongfisker, gårdbruker og anleggsarbeider. I ungdommen gikk han på Trondarnes folkehøgskole. I 1930 overtok han farsgården Nordvik.

Han var medlem av kommunestyret i Sandtorg kommune fra 1932 til 1959. Han var kommunens varaordfører fra 1938 til 1940. Han hadde en rekke verv lokalt og regionalt, blant annet i Nord-Norges Salgslag, Harstad meieri, Trondenes Sparebank og Noregs Ungdomslag.

Han var vararepresentant til Stortinget fra 1934 til 1945. Ved Stortingsvalget 1949 fikk han fast plass, og han blei seinere gjenvalgt to ganger. Han var medlem av fiskerikomiteen i alle tre periodene.

## Referanser


## Eksterne lenker
*
Robert King (andre betydninger)

**Robert King** kan være:

* Robert King (født 20. juni 1906, død 29. juli 1965), amerikansk friidrettsutøver.
* Robert King (dirigent) (født 27. juni 1960), britisk dirigent.
Fibo

**Fibo AS**, tidligere **Fibo-Trespo AS**, er mellomstor produksjonsbedrift. Fibo-Trespo var eid av Byggma ASA. til 2015, da ble bedriften kjøpt av det norskeide selskapet FSN Capital og endret navn til Fibo. Fabrikken ligger i Lyngdal i Vest-Agder.

Fibo-Trespo ble etablert i 1952 for å lakkere trefiberplater fra Norsk Wallboard, dagens konsern-søsterselskap Huntonit i Vennesla. I 2007 avsluttet bedriften samboerskapet med konkurrenten Berry Alloc og flyttet inn i nye fabrikklokaler. Fibo-Trespo ble en del av Byggma ASA i 2000. I 2010 hadde bedriften 101 årsverk og 352 millioner NOK i omsetning. I 2012 hadde bedriften 106 ansatte og driftsintekter på 436 millioner NOK. I 2023 hadde bedriften en omsetning på omkring 750 millioner kroner.

Bedriften leverer veggpanel og benkeplater til hovedsakelig kjøkken og bad. Panelene er montert riktig godkjent i henhold til våtromsnormen. De monteres uten bruk av membran. Råvarer til panelene er høytrykkslaminat, kryssfinér, sponplater, MDF (halvhard fiberplate, eng. *medium- density fiberboard*) og HDF (hard fiberplate, eng. *high-density fiberboard*).

## Referanser




## Eksterne lenker
* 
*
Melkestamp

**Melkestamp** eller *melkeså* er et trekar til oppsamling og oppbevaring melk og melkeprodukter. Melkestamper ble brukt til å tømme melkestaver eller melkebøtter i under melkingen og til oppsamling av myse under ysting. Melkestamper er gjerne lagget med rundt eller ovalt tverrsnitt, men det forekommer også melkestamper der sidene er laget av en uthulet stokk. Størrelsen kan variere fra ca. 20 til omkring 200 liter. Melkestamper som ble brukt som oppsamlingskar under melkingen, kan ha to lange ører med hull til å stikke en stang gjennom når den skulle bæres inn i melkebua.

Noen synonymer/dialektord: butt, heldingsutstamp, holk, hølkje, kjeleså, melkeså, mjølkebutt, mjølkeså, mysestamp, mysebutt, oppsamlingskar, rjomeholk, rømmestrykkje, skjørholk, surmelkskar, surmelkså, syrestrokk, syreså, så og trehølk.

## Se også
* Ambar
* Melkespann
* Melkebøtte
* Spann

## Litteratur
* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

## Eksterne lenker
* Se melkestamper i DigitaltMuseum.
Melkespann

**Melkespann** er en beholder som ble brukt til oppbevaring, avkjøling og transport av melk og fløte. Melkespann har lokk og rundt eller kvadratisk tverrsnitt. Små spann har tverrhank, men større spann  har gjerne to ører til å løfte i. Størrelsen kan variere fra små *fløtespann* som rommer fra ca. 0,2 liter til store spann på ca. 50. liter.

På 1700- og 1800-tallet ble melkespann gjerne laget av kobber, og mindre spann kunne også være laget av messing. Utover 1800-tallet ble det vanligere med melkespann av fortinnet jernblikk, og på 1900-tallet kom det melkespann av aluminium. I 1919 skriver Kr. Støren: *Et godt melkespand skal være solid og holdbart, godt fortinnet og let at gjøre rent. Disse krav oppfyldes av de helpressede melkespand, som nu fabrikeres her i landet i størrelser fra 1 til 50 liter.* For tilsvarende transportkar av tre se ambar og melkestamp.

## Se også
* Ambar
* Melkestamp
* Melkebøtte
* Spann

## Referanser


## Litteratur
* Støren, Kr. (1919): «Melkestellet», *Landbrugsboken, bd. 2, del II, sp. 817-1006.* Kristiania.
* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

## Eksterne lenker
* Se melkespann i Digitaltmuseum
Robert King (dirigent)

**Robert King** (født 27. juni 1960 i Wombourne, South Staffordshire, England) er en britisk dirigent, cembalist og musikkforsker.

Som ung var King medlem av koret ved St John's College (Cambridge). Han studerte musikk ved University of Cambridge, og i 1980 grunnla han The King's Consort, et orkester som spiller på originalinstrumenter. Som kunstnerisk leder for dette orkesteret har han opp gjennom årene vært ansvarlig for ca. 100 kritikerroste CD-utgivelser, hovedsakelig på Hyperion Records.

## Utvalgte innspillinger
* Vivaldi, The Complete Sacred Music – Hyperion CDS44171/81
* The Complete Sacred Music of Henry Purcell – Hyperion CDS44141/51
* The Complete Odes and Welcome Songs of Henry Purcell – Hyperion CDS44031/8
* Händel, Judas Maccabaeus – Hyperion CDA66641/2
* Händel, Acis and Galatea – Hyperion CDA66361/2

## Referanser


## Eksterne lenker
* 
*
Nordisk mesterskap i troppsgymnastikk 2003

**Nordisk mesterskap i troppsgymnastikk 2003** for senior ble arrangert 19. april 2003, i Roskilde i Danmark. Dette mesterskapet var for klubblag, ikke for landslag. 

Konkurranseformen var *Euroteam* (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix

## Eksterne lenker
* DGF - TeamGym - Nordisk Mesterskab 2003 - 19/4-2003
Per Clausen

**Per Clausen** (født 1955) er en dansk politiker og tidligere folketingsmedlem for Enhedslisten.

Norskfødte Clausen vokste opp på Jylland. Etter å ha bodd flere steder endte han opp i Aalborg. Der fikk han også sin utdannelse, og kandidatgrad i samfunnsfag ved Aalborg Universitet.

Han har arbeidet i flere yrker: Eid et vaskeri, jobbet i bilindustrien i Sverige og som bestyrer for en kafe i Aalborg.

Clausen er en av veteranene i Enhedslisten, og har sittet i partiets hovedstyre og forretningsudvalg i lange perioder. Før Enhedslisten ble en realitet var han aktiv i Venstresocialisterne. VS var en av partene som gikk inn i Enhedslisten.

## Referanser


## Eksterne lenker
* 
* 
*  Om Per Clausen på Enhedslisten nettsider
Osteklede

**Osteklede** eller *osteklut* er betegnelse på et tøystykke som ble fuktet og så brukt til å pakke inn hvit ost i for at den ikke skulle bli tørr. Til osteklede ble det i eldre tid bruk lin, men senere gjerne brukt et stykke lerret av bomull. Osteklutene var gjerne firkantet med bredde på ca 80 cm.

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo
Eliteserien i bandy for menn 2013/14

**Eliteserien i bandy for herrer 2013/14** var det øverste nivået i norsk bandy sesongen 2013/14. Serien varte fra 8. november 2013 til 12. februar 2014. Vinneren av seriespillet, Stabæk ble kåret til seriemester, og eliteserien var dessuten grunnlaget for sluttspillet om norgesmesterskapet.
 
De to dårligst plasserte lagene i serien måtte spille kvalifisering mot de to beste lagene i den nest øverste divisjonen om retten til å få spille i eliteserien i 2014/15.

## Tabell

## Kvalifisering til Eliteserien 2014/15
**Runde 1**
*23. februar 2014: Drammen Bandy – Høvik **1-4** (Marienlyst)
*23. februar 2014: Ullern – Hamar **11-3** (Ullernbanen)

**Runde 2**
*25. februar 2014: Hamar – Drammen Bandy **4-13** (Vikingskipet)
*26. februar 2014: Høvik – Ullern **5-2** (Hauger idrettspark)

**Runde 3**
*2. mars 2014: Ullern – Drammen Bandy **1-3** (Ullernbanen)
Kampen Høvik – Hamar ble sløyfet fordi den ikke hadde innvirkning på resultatet.

## Eksterne lenker
* Kampoppsett og tabell
* Kampreglement <small>(pdf)</small>
Compensatio lucri cum damno

**Compensatio lucri cum damno** er et prinsipp i norsk erstatningsrett som medfører at fordeler som et kontraktsbrudd medfører kan komme til fradrag ved erstatningsutmålingen (berikelsesfradrag). Dette er en side av grunnprinsippet om at skadelidte skal stilles som om kontraktsbrudd ikke hadde skjedd, men vedkommende skal ikke tjene på kontraktsbruddet. 

I norsk rett er prinsippet om compensatio lucri cum damno begrenset mot de alminnelige reglene for utmåling av erstatning, hvor det gjøres fradrag for normale sparte kostnader, slik som sparte kostnader ved å ikke måtte yte sin del av kontrakten osv. Compensatio lucri cum damno kommer til anvendelse på andre fordeler enn sparte kostnader.

Prinsippet utgjør et utgangspunkt og ikke en fast regel. Den danske juristen Henry Ussing uttalte om prinsippet at «Det er ... farligt at deducere fra et saadant almindeligt Princip. Og det er vanskelig udfra den nævnte Opfattelse at forklare, at Princippet ikke gennemføres fultud».

Et av de mest praktiske spørsmålene compensatio lucri cum damno reiser er spørsmålet om berikelsesfradrag for fordel den annen part har ved at kontraktsbrudd fører til bortfall av en tapsbringende kontrakt for den annen part. Prinsippet angir ingen hovedregel for slike saker. Når den annen part *bevisst* har inngått en ugunstig avtale vil ikke prinsippet komme til anvendelse. Også ved uaktsomhet eller skyld (culpa) hos den part som har forårsaket kontraktsbruddet vil dette kunne spille inn på vurderingen og tale mot berikelsesfradrag. I tillegg kommer konkrete rimelighetsvurderinger.

I norsk rettspraksis er prinsippet sjelden gitt gjennomslag.

## Vilkår for berikelsesfradrag
I teorien er det oppstilt tre vilkår for at det skal kunne foreligge grunnlag for berikelsesfradrag: fordelen må ha oppstått som følge av kontraktsbruddet (misligholdet), fordelen må være en adekvat følge av kontraktsbruddet, og fordeler og tap må være *komputable*. Komputabilitet viser til en *«viss likeartethet mellom fordel og tap»*. Alle vilkårene må foreligge, i tillegg til de overordnede betraktninger om rimelighet, culpa osv., for at prinsippet skal få gjennomslag.

## Referanser
Samar (navn)

**Samar** (arabisk ) er et arabisk kvinnenavn og mannsnavn.

## Etymologi
*Samar* betyr «kveldssamtale» på arabisk.

## Utbredelse
*Samar* er mest utbredt som kvinnenavn.

|}

## Kjente personer med navnet
Personene i listen er ordnet kronologisk etter fødselsår.
* Samar Yazbek (f. 1970), syrisk forfatter og journalist

## Referanser


## Eksterne lenker
Fredrik Färber

**Fredrik Färber** (født 25. mars 1979) er en norsk politiker som tidligere var statssekretær for statsminister Erna Solberg.  

Färber er cand.mag. fra Høgskolen i Lillehammer, hvor han studerte samfunnspolitikk og offentlig forvaltning, norsk og internasjonal politikk samt informasjon og samfunnskontakt i perioden 1998–2002. Deretter arbeidet han som politisk rådgiver, informasjonsleder, kommunikasjonssjef og avdelingsleder for Fremskrittspartiet på Stortinget fra 2002 til 2013. Han hadde akkurat begynt i ny jobb som kommunikasjonssjef i Norges Rederiforbund da han ble kalt tilbake til politisk arbeid som statssekretær. Han ble utnevnt som statsekretær ved Statsministerens kontor 16. oktober 2013. Han ble deretter utnevnt som statssekretær ved Finansdepartementet 17. oktober 2014 og fungerte der frem til 29. mai 2016.  

Fra 4. mai 2016 var han generalsekretær i Fremskrittspartiet. I 2020 begynte han i Forbrukerrådet. 

Som folkevalgt har han erfaring fra et år i kommunestyret i Østre Toten, han fikk permisjon på grunn av studier. I perioden 1997 til 2001 var han 1. varamann til Stortinget for Frp fra Oppland og han møtte 32 dager. 

## Referanser


## Eksterne lenker
*
Isbjørn i Bergen

**Isbjørn i Bergen** er ikke et vanlig fenomen, men har forekommet én gang, den 30. juli 1953.

## Historie
Hurtigruteskipet DS «Lofoten» hadde med seg tre isbjørner, en binne og to unger i lasten. Dyrene skulle fraktes videre med DS «Neptun» til Hamburg til det endelige stoppestedet Hagenbecks dyrepark. Ved omlasting på Skoltegrunnskaien sprengte binnen seg ut av trekassen. Den gikk litt rundt på kaien før den falt i sjøen og la på svøm innover Vågen.
 
Havnevesenet og politiet ble varslet, og flere havnearbeidere gikk løs på oppgaven med å få tauet inn igjen dyret. Isbjørnen ble forfulgt med motorbåt, arbeiderne kastet en løkke omkring halsen og ene bakfoten på dyret og tauet det tilbake. Der ble kassen senket i sjøen og bjørnen ble manøvrert inn. Arbeiderne kastet over et nett og spikret fast bordene igjen mens dyret slo etter dem.
 
Arbeidet med å fange og sikre bjørnen tok to timer, og situasjonen var særdeles farlig. Morgenavisen forteller at det var «tusner av tilskuere» og isbjørnen «knurret og brølte ganske forfærdelig.» Derfor stod politiet klar for å avlive bjørnen, men heldigvis gikk det godt for alle parter.

## Arkiv
Denne hendelsen finnes det informasjon om i arkivene etter Havnefogden og Havneingeniøren i Bergen, samt Morgenavisen. Arkivene er oppbevart ved Bergen Byarkiv.

## Eksterne lenker
* Isbjørn i Vågen - oppslagsverket oVe, artikkel av Ragnhild Botheim, Bergen Byarkiv.
Sonneborn-Berger-kvalitet

**Sonneborn-Berger-kvalitet** (eller **Neustadtl-score**) er en metode som brukes til å bestemme rekkefølgen ved poenglikhet i sjakkturneringer - tilsvarende målforskjell i en fotballtabell. 

En spillers Sonneborn-Berger-kvalitet blir beregnet ved å legge sammen summen av poeng for spillerne han/hun har vunnet mot og halvparten av summen av poeng for spillerne han/hun har spilt uavgjort mot.
Finn Sørensen

**Finn Sørensen** (født 1946) er en dansk fagforeningsmann og politiker, og Folketingsmedlem for Enhedslisten fra 2011 til 2019.

Etter å ha avtjent verneplikten som sersjant og hatt en periode ved Københavns Universitet var han på slutten av 1960-tallet og begynnelsen av 1970-tallet engasjert i ulike kulturtiltak som skuespiller, forfatter og musiker. Han deltok blant annet i Debatteatret, Røde Mor og De Røde Raketter.

Han har vært ølsjåfør på Tuborg, portør, gartnermedhjelper og fabrikkarbeider ved flere bedrifter, der han også har vært faglig aktiv. Fra 1986 til 1887 var han formann for De Mandlige Bryggeriarbejders Fagforening København og fra 1987 til 2005 formann for Bryggeriarbejdernes Fagforening København. I årene 2005 til 2011 var han nestformann i Fagligt Fælles Forbund Industri og Service Kbh.

I 1985 satt Sørensen i streikeledelsen ved den åtte uker lange streiken på Carlsberg og Tuborg. I dag (2013) sitter han i ledelsen av LO Storkøbenhavn, Fagligt Ansvar, Fagbevægelse mod Unionen, Carl Scharnberg Fondens bestyrelse og 3F Palæstinanetværket.

Sørensen tilhørte på 1970-tallet de politiske kretser rundt den danske avisen *[[Arbejderbladet]]*, og var en periode formann i Kommunistisk Arbejderforbund marxister-leninister. Han deltok i nedleggelsen av  KA m-l i 1983, og gikk deretter inn i Venstresocialisterne. I VS var han med å danne Enhedslisten. 

Han har vært medlem av Enhedslistens hovedstyre fra 2005, medlem av partiets forretningsudvalg og av det faglige landsudvalget. Sørensen er også medlem av redaksjonen i det danske tidsskriftet *[[Solidaritet (tidsskrift)|Solidaritet]]*. 

## Referanser


## Eksterne lenker
* 
* 
* 
*
Ryggbøtte

**Ryggbøtte** eller **ryggspann** er et kar som ble brukt til transport av melk. Ryggbøtter har vært brukt til å bære melk fra sommerfjøset eller stølen og ned til gården, men kan også ha vært brukt for levering av melk eller surmelk til kunder i byen.

Ryggbøtter bæres med remmer, stropper eller rep over skuldrene. De er lagget i tre og har ovalt eller rundt tverrsnitt. To av stavene kan være tykkere eller lengre enn de andre, slik at de kan danne et feste for bæreremmene. På andre ryggbøtter kan bæreremmene være festet i jernringer i topp og bunn. I toppen kan de ha et fast lokk med hull og spuns, eller de kan være åpne med et tilhørende skinn til å binde over åpningen.

Ryggbøtter kan være er laget av metall, har lokk, bæreremmer og tilnærmet halvsirkelformet tverrsnitt. 

## Litteratur
* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

## Eksterne lenker
* Ryggbøtter i Digitaltmuseum
Snik (beholder)

**Snik** er et kar som ble brukt til transport og servering av mat eller drikke. Snik er et lagget trekar med ovalt eller rundt tverrsnitt. Sidene smalner svakt oppover. Den ble helst brukt til å ta med mat eller drikke til folk som arbeidet i jordet eller i utmarka. Den har ikke lokk, men man kunne binde over et skinn eller en klut. En snik kan romme fra ca. 0,2 til 3 liter.

Halldor O. Opedal forteller om bruk av snik: «Han var lagga og noko vidare ned enn oppe. Ofte hadde han skjepput botn. ........... Dei bruka sniken te bera våt vare i, helst mjølk, rjome, eller dravle. Deila ein skjå over sniken og så ein klut over skjåen. Snikane bar dei jamnast i meis.»

## Referanser


## Litteratur
* Opedal, Halldor O. (1943): *Makter og menneske 5.* Oslo.
* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

## Eksterne lenker
* Se sniker i Digitaltmuseum
Minstearv

**Minstearv** er hvor gjenlevende ektefelle har krav på 4 G eller 1/4 av avdødes nettoformue, jf. arveloven § 7. Dette kalles minstearven, der retten til 4 G er absolutt – det vil si at denne ikke kan begrenses av arvelater i testament, jf. al. § 7 siste punktum. Denne går også foran livsarvingenes pliktdelsarv.

## Referanser
Henning Hyllested

**Henning Hyllested** (født 1954) er en dansk havnearbeider, fagforeningsmann og politiker, Folketingsmedlem for Enhedslisten.

Hyllested jobbet som  fabrikkarbeider i Esbjerg fra 1973 til 1978, og igjen i 1980. Deretter jobbet han på byens havn fra 1981 til 2011. I årene 1978 til 1980 var han reisesekretær i Danmarks Kommunistiske Ungdomsforbund.

Som fagforeningsmann var han medlem av styret i Havnearbejdernes Landsklub fra 2003, og medlem av styret i 3F Esbjerg Transport fra 2006.

Han var Folketingsmedlem for Enhedslisten fra 2011 til 2022.

## Referanser


## Eksterne lenker
* 
*  Om Henning Hyllested på Enhedslisten nettsider
Lars Dohn

**Lars Dohn** (født 1950) er en dansk lærer og politiker, tidligere Folketingsmedlem for Enhedslisten.

Dohn har jobbet som lærer ved Strib Skole i Middelfart kommune fra 1974 til 1977, deretter i Lundgårdskolen i Herning kommune.

Han har hatt en rekke tillitsverv. Fra 2004 til 2011 var han nestformann i Herningegnens Lærerforening. Han ble medlem av Huslejenævnet i Herning kommune i 2000, og medlem av Huslejenævnet i Ikast-Brande kommune i 2009. Han har vært boliglægdommer fra 2009.

Dohn var Folketingsmedlem for Enhedslisten fra 2011 til 2015.

## Referanser


## Eksterne lenker
* 
* 
*  Om Lars Dohn på Enhedslisten nettsider
Jørgen Arbo-Bæhr

**Jørgen Arbo-Bæhr** (født 1955) er en dansk politiker, tidligere Folketingsmedlem for Enhedslisten.

Arbo-Bæhr jobbet som porselensstøper på Bing & Grøndahl fra 1980 til 1989, deretter ved Den Kongelige Porcelænsfabrik fra 1989 til 1999. Han ble så arbeidsmarkedssekretær i Enhedslisten, en stilling han hadde fra 1999 til 2005.

Arbo-Bæhr har vært medlem av Enhedslistens hovedstyre fra 2005. Han var Folketingsmedlem for Enhedslisten fra 2005 til 2007, og igjen fra 2011 til 2015.

## Referanser


## Eksterne lenker
* 
*
Panteloven

**Lov om pant** av 8. februar 1980, også kalt **panteloven**, (forkortet **pantel.**) er en norsk lov som regulerer store deler av den norske panteretten. Loven er deklaratorisk (fravikelig) i den grad det ikke fremkommer av sammenhengen at bestemmelsen må forstås preseptorisk.

Loven er en kodifikasjon av tidligere spredt lovgivning og rettspraksis, samtidig som den førte til en rekke endringer av gjeldende rett før loven. Ved siden av loven gir tinglysingsloven av 1935 svar på en del regler om rettsvern for pant.

## Lovens oppbygging
* Kapittel 1: alminnelige bestemmelser (legaldefinisjoner, lovens fravikelighet, alminnelig regler om adgangen til å pantsette osv.)
* Kapittel 2: avtalepant i fast eiendom
* Kapittel 3: avtalepant i løsøre (herunder pant i driftstilbehør, pant i varelager (såkalte løsørekomplekser) og salgspant)
* Kapittel 4: avtalepant i verdipapirer, finansielle instrumenter registrert i verdipapirregisteret, aksjer, enkle pengekrav osv.
* Kapittel 5: utleggspant
* Kapittel 6: lovbestemt pant (også kalt legalpant)
* Kapittel 7: ikrafttredelse, overgangsbestemmelser, opphevelse og endringer av andre lover

## Referanser
Godtroervervloven

**Lov om godtroerverv av løsøre** av 2. juni 1978, også kalt **godtroervervloven**, (forkortet **ekstl.** eller **godtrol.**) er en norsk lov som regulerer retten til kjøpere av løsøre når selgeren ikke hadde rett til tingen. Hovedvilkåret for at kjøper skal være beskyttet mot innsigelser fra opprinnelig eier av tingen er at kjøper er i god tro når han kjøper tingen. Ved «god tro» menes: «når han ikke forstår at avhenderen mangler rett og heller ikke burde ha forstått det om han hadde vært så aktsom som det må kunne kreves etter forholdene ved avhendingen, tingens art og omstendighetene ellers. Dette gjelder likevel ikke hvis årsaken til at den egentlige eieren ikke lenger har tingen er tyveri, ran, vold eller trussel om vold. I tillegg gjelder ikke bestemmelsen for «kunstverk, antikviteter, museumsgjenstander, løse kulturminner eller skipsfunn som er i offentlig eie eller tilhører privat samling som er åpen for allmennheten». 

Loven inneholder i tillegg egne bestemmelser om fremgangsmåte for å kreve gjenstand tilbake og andre ting og tilfeller som loven ikke omfatter.

## Referanser
Dekningsloven

**Lov om fordringshavernes dekningsrett** av 8. juni 1984, også kalt **dekningsloven**, (forkortet **deknl.**) er en norsk lov som regulerer kreditorers adgang til å søke dekning i debitors formuesgoder (de materiellrettslige sider ved gjeldsforfølgning).

Prosessuelle spørsmål om gjeldsforfølgning finnes i konkursloven og tvangsfullbyrdelsesloven.

## Lovens oppbygging
* Kapittel 1: innledende bestemmelser
* Første del: gjenstanden for fordringshavernes beslagsrett
**Kapittel 2: alminnelige regler
**Kapittel 3: private beslagsforbud
**Kapittel 4: beslagsretten i selskapsforhold
**Kapittel 5: omstøtelse
* Annen del: kreditorfellesskapet ved insolvensbehandlingen av bo
**Kapittel 6: fordringshavernes dividenderett
**Kapittel 7: skyldnerens kontraktsmessige forpliktelser
**Kapittel 8: Fordringshavere med særskilt dekningsadgang
**Kapittel 9: Rekkefølgen for dekning av fordringer (prioritetsreglene)

## Referanser
Hans Hauan

**Hans Kristian Hauan** (1898–1974) var en norsk Arbeiderpartiet-politiker fra Ullsfjord i Troms. Han var stortingsrepresentant fra Troms på Stortinget ett års tid 1952–1953. Hauan var også Ullsfjords ordfører 1932–1941, 1945–48 og 1952–63. 

Hauan var medlem av kommunestyret i Ullsfjord fra 1923 til 1963, da kommunen inngikk i den nye storkommunen Tromsø. Han var deretter medlem av Tromsø kommunestyre fram til 1967. 

Han var vararepresentant til Stortinget i to perioder 1950–57. Da representanten Aldor Ingebrigtsen døde 14. november 1952, overtok Hauan plassen ut perioden. Han var medlem av samferdselskomiteen.  

Hauan hadde handelsskole og dreiv landhandel på Breivikeidet i femti år fra 1923. Han var tidvis også fisker, gårdbruker og stasjonsholder. Han blei tildelt Kongens fortjenstmedalje i gull og Norges by- og herredsforbunds utmerkelse.

## Referanser


## Eksterne lenker
*
Cesjon

**Cesjon** er en juridisk betegnelse på overgang av et krav (altså hvor en kreditor overdrar sitt krav til en annen, som da blir ny kreditor for debitor). Den som overdrar et krav kalles «cedent», den som erverver et krav kalles «cesjonar», og skyldneren for kravet kalles «debitor cessus» eller bare «cessus».

Debitor cessus er skyldneren til en fordring som er cedert. Avhenderen (selger) av fordringen kalles «cedent» og mottakeren «cesjonar». Begrepet benyttes i juridisk litteratur.

I norsk obligasjonsrett er det et alminnelig prinsipp at krav kan overdras («cederes»). Fra dette utgangspunktet gjelder det en rekke unntak, blant annet gjennom lovbestemte begrensninger, avtale osv. Virkningene av cesjon er at cesjonaren trer inn i cedentens rettigheter og plikter. 

## Referanser
Direktekrav

**Direktekrav** er et obligasjonsrettslig grunnlag for å rette krav mot personer tidligere i en kontraktskjede for deres mislighold (kontraktsbrudd).

Et direktekrav med grunnlag i kontrakt vil medføre at kreditor kan gjøre misligholdsbeføyelser (slik som heving, prisavslag, avhjelp osv.) gjeldende overfor tidligere kontraktsledd. Et slikt krav kan tenkes bygget på et prinsipp om enten *[[subrogasjon]]* eller *[[springende regress]]*.

## Subrogasjon
Subrograsjon vil si at kravet til debitor mot forrige kontraktsledd går over til kreditor (cessio legis). Kreditor vil dermed tre inn debitors opprinnelige rett overfor tidligere kontraktsledd.

## Springende regress
Springende regress vil si at kreditor gjør sitt krav gjeldende overfor tidligere kontraktsledd innenfor rammene av det kravet som debitor har overfor tidligere kontraktsledd. Resultatet blir her det samme som om kreditor først retter sitt krav mot debitor og debitor deretter retter sitt regress-krav mot tidligere kontraktsledd.
Solnedgangslov

En **solnedgangslov** er en lov som automatisk oppheves eller trer ut av kraft etter på forhånd bestemt dato dersom det ikke vedtas at den skal fornyes. De fleste lover og regler har ikke fastsatt utløpsdato, mens solnedgangslover brukes ofte for å innføre kontroversielle eller tidsavgrensede regler som ikke ønsker skal bli opprettholdt dersom det politiske systemet er fastlåst. Begrepet er mest kjent fra USA. 

Tidlige eksempler på solnedgangsbestemmelser finnes i den romerske republikken, hvor enkelte skatter og soldatutskrivinger utløp automatisk. 
Særlig i USA har solnedgangslover vært mye disktuert siden 1970-tallet, fullmakter som ble innført i etterkant av terrorangrepet 11. september 2001 ble vedtatt som solnedgangslover, med offisielt navn  *reauthorization act* eller *extension act*.

I Norge har det vært foreslått at forskrifter skal være gyldige i maksimalt 10 år

## Referanser
Li Deyu

**Li Deyu**  (kinesisk: 李德裕; pinyin: *Lǐ Déyù*, født 787, død 26. januar 850 i Haikou på Hainan), stilnavn: **Wenrao** (文饒), formelt **hertugen av Wei** (衛公), var en kinesisk jiedushi og politiker under tre Tang-keisere, og som i begynnelsen av 840-årene var Kinas egentlige kansler. 

## Liv og virke
Li Deyu var leder av Li-partiet i regjeringstiden til den unge keiser Jingzong. Dette partiet havnet i konflikt med Niu-partiet, anført av Niu Sengru, om makten ved Tang-hoffet, en strid som ble kjent under betegnelsen *Niu-Li-danzheng*. Niu-partiet klarte å hevde seg og overta makten, støttet av de stadig mektigere palassevnukkene. 

Jingzongs etterfølger keiser Wenzong initierte i 833 en sammensvergelse mot evnukkene. Da evnukkene oppdaget dette, massakrerte de over tusen av sine formentlige motstandere. Evnukkene fryktet imidlertid at hvis de åpent grep makten, ville de komme på kant med militærguvernørene i provinsene. Derfor lot de lederne av Niu- og Li-partiene elevere til ministerposter, men med begrenset innflytelse. Slik skulle evnukkenes store makt i noen grad maskeres.

Under keiser Wuzong (regj. 840–846) ble Li Deyu snart Tang-dynastiets egentlige kansler. Han kunne støtte seg til sitt fortrolige forhold til keiseren. Under møter og samtaler lot han det fremstå som om det var keiseren som hadde fattet de avgjørende beslutninger. Han forsøkte aldri å stjele noen glans fra keiseren. 

Li Deyu var en autoritær politiker. Han fattet sine beslutninger alene mens han vandret frem og tilbake i sin hage. Hans gode forhold til keiser Wuzong gjorde det mulig for ham å skride frem mot evnukkenes leder Qiu Shiliang. Li Deyus byrå ble hoffets egentlige sentrale forvaltningsmessige sentrum. 

Tidlig under Wuzongs regjeringstid angrep kirgiserene uigurenes maktområde, hvorpå en stor gruppe uigurer forsøkte å etablere seg i Tang-riket i nærheten av Gulelvens store bue. Li Deyu ble øverstkommanderende i kampen mot disse inntrengerne, i 843 klarte han å tilføye dem en stort nederlag.

Mot slutten av Wuzongs tid innledet hoffet laiseringen av de buddhistiske klostre. Dette tiltaket utgikk i første rekke fra keiseren selv. 

I 846 døde Wuzong. Hans onkel Xuanzong, som inderlig hadde foraktet Li Deyu, fratok ham alle embeder og titler og forviste ham til øya Hainan helt sør i landet. Der døde han etter få år; han klarte ikke å finne seg til rette i de klimatiske forholdene på øya.

## Kulturminne
*[[De fem embedsmenns tempel]]* (五公祠, *Wugongsi*), bygd på Mingdynastiets tid i Haikou, er til minne om Li Deyu og fire andre embedsmenn som hadde til felles at de var blitt forvist til Hainan under Tang- eller Songdynastiets tid. Det ble i 2001 tiføyd på Folkerepublikken Kinas liste over kulturminner.

## Referanser


## Litteratur
*Michael Höckelmann: *Li Deyu 李德裕; (787-850). (Zivil-) Religion, Politik und Biographie.*
*Rainer Hoffmann, Qiuhua Hu: *China. Seine Geschichte von den Anfängen bis zum Ende der Kaiserzeit*. Freiburg 2007. ISBN 978-3793094999
David C. Kang

**David Chan-oong Kang** (født 1965) er en amerikansk statsviter.

Han har bachelorgrad i antropologi og internasjonal politikk fra Stanford University fra 1988 og doktorgrad i statsvitenskap fra University of California, Berkeley fra 1995. Kang har siden 2009 vært professor ved University of Southern California, hvor han er professor i både internasjonal politikk samt organisasjon og ledelse. Han leder instituttet for koreanske studier ved samme universitet. Kang har tidligere vært professor ved Dartmouth College og gjesteprofessor ved Stanford University, Yale University, Seoul nasjonale universitet, Korea-universitetet og Université de Genève.

## Referanser


## Litteratur
* 
* 
* 
* 

## Eksterne lenker
*
De fem embedsmenns tempel

**De fem embedsmenns tempel** (kinesisk: 五公祠, pinyin: *Wugongsi*) er et tempel i Haikou på Hainan i Folkerepublikken Kina. Det ble bygd på Mingdynastiets tid til minne om de fem fremtredende embedsmenn Li Deyu (李德裕), Li Gang ( 李纲), Li Guang ( 李光), Zhao Ding (赵鼎) og Hu Quan (胡诠). De fem hadde til felles at de var blitt forvist til Hainan under Tang- eller Songdynastiets tid.

Tempelet ble i 2001 tilføyd på Folkerepublikken Kinas liste over kulturminner. 

## Eksterne lenker
* Haikou
* Hainan Wugong si
NM i bandy for damer 2014

**Det 31. norgesmesterskapet i bandy for damer** ble arrangert vinteren 2013/14 og vunnet av samarbeidslaget Nordre Sande/Drammen etter finaleseier 3-1 over Stabæk/Skeid/Mjøndalen.

## Avvikling
Norgesmesterskapet ble avviklet i perioden 6. november 2013 til 8. mars 2014. Det ble arrangert et seriespill med seks lag der alle lagene møtte hverandre tre ganger. Deretter ble det avholdt et sluttspill med de fire beste lagene. Norgesmesterskapet ble avgjort med finale i en enkelt kamp på Marienlyst i Drammen 8. mars 2014.

## Tabell

Kilde: idrett.no

## Semifinaler
25. februar 2014
*Stabæk/Skeid/MIF – Ready **10-0** (Stabekkbanen)
*Høvik/Haslum – Nordre Sande/Drammen **1-18** (Høvikbanen)

27. februar 2014
*Ready – Stabæk/Skeid/MIF **0-7** (Gressbanen)
*Nordre Sande/Drammen – Høvik/Haslum **7-4** (Marienlyst)

## Finale
**[[Stabæk Bandy|Stabæk]]/[[Allianseidrettslaget Skeid|Skeid]]/[[Mjøndalen Idrettsforening|MIF]]** – **[[Nordre Sande Idrettslag|Nordre Sande]]/[[Drammen Bandy|Drammen]]**  **1-3**

Lørdag 8. mars, Marienlyst stadion, Drammen, 185 tilskuere.

Målscorere
* 0-1, Lene Aamodt (37 min.)
* 0-2, Helle Lillejord (77 min.)
* 0-3, Helle Lillejord (78 min.)
* 1-3, Christine Røde Brenne (80 min.)

Hoveddommer: Carl Jansson, Hauger. Meddommere: Fredrik Bjørseth, Hauger og Christian Førde, Haslum.

;Norgesmestrene
1. Jorunn Kortvedt  
10. Hanne Teigstad 
2. Helene Dahlman 
3. Elisabeth Fretheim 
6. Marie Grepperud 
8. Helle Lillejord 
15. Elin Johannessen 
17. Camille Friis 
21. Ruth Eline Borge 
22. Silje Maurtveten 
30. Lene Aamodt 

## Eksterne lenker
* kampoppsett og tabell
*
2. divisjon bandy for menn 2013/14

**2. divisjon bandy for herrer 2013/14** var det tredje nivået i norsk bandy sesongen 2013/14. Serien startet 12. november 2013 og varte til 18. februar 2014. Vinneren rykket opp til 1. divisjon 2014/15, mens det dårligst plasserte laget rykket ned til 3. divisjon. Laget på andreplass spilte kvalifisering om opprykk mot det nest dårligste laget i 1. divisjon, mens det nest nederste laget spilte kvalifisering om nedrykk mot 2.-plassen i 3. divisjon.

## Tabell

## Kvalifisering om opprykk til 1. divisjon 2014/15
23. februar 2014
*Snarøya – Konnerud **6-4**
 
26. februar 2014
*Konnerud – Snarøya **6-1**

1. mars 2014
*Snarøya – Konnerud **2-11**
Konnerud vant kvalifiseringen og rykket opp. Snarøya rykket ned.

## Kvalifisering om nedrykk til 3. divisjon 2014/15
23. februar 2014
*Sarpsborg 2 – Ullern 2 **5-7**

25. februar 2014
*Ullern 2 – Sarpsborg 2 **4-3**
Ullern 2 vant kvalifiseringen og rykket opp. Sarpsborg 2 rykket ned.

## Eksterne lenker
* Kampoppsett og tabell
3. divisjon bandy for herrer 2013/14

**3. divisjon bandy for herrer 2013/14** var det fjerde og laveste nivået i norsk bandy sesongen 2013/14. Serien startet 13. november 2013 og varte til 19. februar 2014. Det beste laget i divisjonen rykket opp til 2. divisjon 2014/15, mens laget på andreplass måtte spille kvalifisering mot det nest dårligst plasserte laget i divisjonen over. Bergen og NTNUI spilte hjemmekampene sine som rinkbandy og hadde derfor ikke lov til å rykke opp.

## Tabell

## Kvalifisering om opprykk til 2. divisjon 2014/15
23. februar 2014
*Sarpsborg 2 – Ullern 2 **5-7**

25. februar 2014
*Ullern 2 – Sarpsborg 2 **4-3**
Ullern 2 vant kvalifiseringen og rykket opp. Sarpsborg 2 rykket ned.

## Eksterne lenker
* Kampoppsett og tabell
Hans Theodor Hansen Bøen

**Hans Theodor Hansen Bøen** (født 3. januar 1847 i Idd, død 28. juni 1918 i Kristiania) var bonde og stortingsmann fra Enningdalen. Han representerte Venstre på Stortinget som representant for Smaalenenes amt fra 1892-94 og 1900-03 og Idd og Marker krets i periodene 1906-09, 1913-15 og 1916-1918. Da han døde i 1918, overtok Ole Kristian Hansen. Bøen var hele tiden medlem av kirkekomiteen, men var i perioden 1901-03 og 1913 medlem av valgkomiteen, samt 1907-09 og 1913 av Lagtinget. 

Bøen kjøpte gården Bøen i 1872. Fra 1884 til 1901 bestyrte han en trelastforretning, fra 1891 til 1901 drev han sin egen. Han var medlem av Idd kommunestyre fra 1874 til sin død i 1918, fra 1898 til 1901 var han ordfører. Fra 1894 til 1896 og fra 1900 til 1909 var han varamedlem til styret av Norges Banks avdeling i Halden, fra 1909 til 1911 og fra 1916 til sin død var han styremedlem. Fra 1899 var han medlem av Smålensbanens tilsynskommisjon, senere også formann for denne.

## Referanser


## Eksterne lenker
* 
*  Informasjon fra folketellingen 1910
1. divisjon bandy for menn 2013/14

**1. divisjon bandy for herrer 2013/14** var det nest øverste nivået i norsk bandy sesongen 2013/14. Serien startet 5. november 2013 og varte til 18. februar 2014. Deretter var det kvalifiseringsspill for opprykk og nedrykk. De to beste lagene i 1. divisjon spilte enkel serie med de to dårligste plasserte lagene i eliteserien. De to beste lagene i denne kvalifiseringen fikk spille i eliteserien i 2013/14. Det dårligste laget rykker ned i 2. divisjon, mens det nest nederste spilte om retten til fornyet tilværelse i divisjonen mot det nest best plasserte laget i 2. divisjon.

## Tabell

## Kvalifisering til Eliteserien 2014/15
**Runde 1**
*23. februar 2014: Drammen Bandy – Høvik **1-4** (Marienlyst)
*23. februar 2014: Ullern – Hamar **11-3** (Ullernbanen)

**Runde 2**
*25. februar 2014: Hamar – Drammen Bandy **4-13** (Vikingskipet)
*26. februar 2014: Høvik – Ullern **5-2** (Hauger idrettspark)

**Runde 3**
*2. mars 2014: Ullern – Drammen Bandy **1-3** (Ullernbanen)
Kampen Høvik – Hamar ble sløyfet fordi den ikke hadde innvirkning på resultatet.

## Kvalifisering om nedrykk til 2. divisjon 2014/15
23. februar 2014
*Snarøya – Konnerud **6-4**
 
26. februar 2014
*Konnerud – Snarøya **6-1**

1. mars 2014
*Snarøya – Konnerud **2-11**
Konnerud vant kvalifiseringen og rykket opp. Snarøya rykket ned.

## Eksterne lenker
* Kampoppsett og tabell
Irans fotballforbund

**Irans fotballforbund** (persisk: فدراسیون فوتبال ایران) er Irans fotballforbund med sete i Teheran. Forbundet ble stiftet i 1920 med målsetningen å fremme og administrere den organiserte fotballen i Iran, og å representere den utenfor landets grenser. Forbundet sluttet seg til FIFA i 1945, og ble medlem av AFC i 1958. Irans fotballforbund administrerer det iranske fotballandslaget.

23. november 2006 ble forbundet ble suspendert av FIFA, på grunn av statlig innblanding i fotballsaker. FIFAs regler sier at et nasjonalt fotballforbund skal være selvstendig fra staten. Den 17. desember 2006 ble suspensjonen opphevet, og et nytt overgangsstyre ble satt sammen med Mohsen Safaei Farahani som formann.

## Referanser


## Eksterne lenker
* 
* Iran  på FIFAs nettsider
* Iran på AFCs nettsider